open-index/open-wikipedia-markdown huggingface dataset:
நிகோடீயானா

**நிகோடீயானா** (தாவரவியல் பெயர்: *Nicotiana*) என்பது சொலனேசியே (*Solanaceae*) என்ற பூக்கும் தாவரக் குடும்பத்தின் 102 பேரினங்களில் ஒன்றாகும். இப்பேரினத்தினை விவரித்த தாவரவியலாளரை, L. என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரயினம் குறித்து வெளியிட்ட முதல் ஆவணக் குறிப்பு, 1753ஆம் ஆண்டு எனத் தெரிவிக்கிறது.  இப்பேரினத்தின் இயற்கை வாழ்விடப் பரவலிடம் என்பது, மேற்கு கனடா முதல் குவாத்தமாலா, கியூபா வரை, எக்குவடோர் முதல் தென் அமெரிக்காவின் கிழக்கு, தெற்குப் பகுதிகள், பிரேசில் நாட்டின் கிழக்கு, தெற்குப் பகுதிகள், நமீபியா, ஆத்திரேலியா முதல் அமைதிப் பெருங்கடலின் தெற்குப் பகுதிகள் வரை இருக்கின்றன.

## சிற்றினங்கள்
இப்பேரினத்தின் கீழ் 91 விவரிக்கப்பட்ட சிற்றினங்கள்  உள்ளன. அவை சான்றுகளுடன், கீழே தரப்பட்டுள்ளன.

# Nicotiana acaulis 
# Nicotiana acuminata 
# Nicotiana africana 
# Nicotiana alata 
# Nicotiana ameghinoi 
# Nicotiana amplexicaulis 
# Nicotiana arentsii 
# Nicotiana attenuata 
# Nicotiana azambujae 
# Nicotiana benavidesii 
# Nicotiana benthamiana 
# Nicotiana bonariensis 
# Nicotiana burbidgeae 
# Nicotiana cavicola 
# Nicotiana clevelandii 
# Nicotiana cordifolia 
# Nicotiana corymbosa 
# Nicotiana cutleri 
# Nicotiana excelsior 
# Nicotiana exigua 
# Nicotiana fatuhivensis 
# Nicotiana faucicola 
# Nicotiana forgetiana 
# Nicotiana forsteri 
# Nicotiana fragrans 
# Nicotiana frigida 
# Nicotiana gandarela 
# Nicotiana gascoynica 
# Nicotiana glauca 
# Nicotiana glutinosa 
# Nicotiana goodspeedii 
# Nicotiana gossei 
# Nicotiana hesperis 
# Nicotiana heterantha 
# Nicotiana hoskingii 
# Nicotiana ingulba 
# Nicotiana insecticida 
# Nicotiana karijini 
# Nicotiana kawakamii 
# Nicotiana knightiana 
# Nicotiana langsdorffii 
# Nicotiana linearis 
# Nicotiana longiflora 
# Nicotiana maritima 
# Nicotiana megalosiphon 
# Nicotiana miersii 
# Nicotiana monoschizocarpa 
# Nicotiana murchisonica 
# Nicotiana mutabilis 
# Nicotiana noctiflora 
# Nicotiana notha 
# Nicotiana nudicaulis 
# Nicotiana obtusifolia 
# Nicotiana occidentalis 
# Nicotiana otophora 
# Nicotiana paa 
# Nicotiana paniculata 
# Nicotiana pauciflora 
# Nicotiana paulineana 
# Nicotiana petunioides 
# Nicotiana pila 
# Nicotiana plumbaginifolia 
# Nicotiana quadrivalvis 
# Nicotiana raimondii 
# Nicotiana repanda 
# Nicotiana rosulata 
# Nicotiana rotundifolia 
# Nicotiana rupicola 
# Nicotiana rustica 
# Nicotiana salina 

## இதையும்  காணவும்
*மூலிகைப் பட்டியல் (தமிழ்நாடு)

## மேற்கோள்கள்

## வெளியிணைப்புகள்

பகுப்பு:தாவரவியல் பெயருடையக் கட்டுரைகள்
பகுப்பு:பூக்கும் தாவரப் பேரினங்கள்
தோரியம்(IV) செலீனேட்டு

**தோரியம்(IV) செலீனேட்டு** (*Thorium(IV) selenate*)  என்பது Th(SeO4)2  என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிமச் சேர்மம் ஆகும். கார உப்பாகக் கருதப்படும் இச்சேர்மம் 
ஓர்  எண்ணீரேற்றாக காணப்படுகிறது. 

## இயற்பியல் பண்புகள்
தோரியம்(IV) செலினேட்டு ஒரு கதிரியக்கத் தன்மை நிறைந்த திண்மமாகும்.  நீரில் சிறிது கரையும்.  0.5 கிராம் என்ற கரைதிறன் அளவைக் கொண்டுள்ளது.ref name=Liu />

## மேற்கோள்கள்

பகுப்பு:தோரியம் சேர்மங்கள்
பகுப்பு:செலீனேட்டுகள்
கடோலினியம்(III) பெர்குளோரேட்டு

**கடோலினியம்(III) பெர்குளோரேட்டு** (*Gadolinium(III) perchlorate*)  என்பது Gd(ClO4)3  என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிமச் சேர்மம் ஆகும். கடோலினியம்(III) ஆக்சைடுடன் பெர்குளோரிக் அமிலத்தைச் சேர்த்து (70~72%) 80 ° செல்சியசு வெப்பநிலையில் வினைபுரியச் செய்தால் கடோலினியம்(III) பெர்குளோரேட்டு உருவாகும். 1,4-ஈராக்சேனுடன் சேர்ந்து வினையில் ஈடுபட்டு  Gd(ClO4)3·9H2O·4C4H8O2 என்ற ஒருங்கிணைவுச் சேர்மத்தைக் கொடுக்கிறது. இனோசிட்டால், சோடியம் அசிட்டேட்டு மற்றும் சோடியம் ஐதராக்சைடு ஆகியவற்றுடன் வினைபுரிந்து ப்ரு மூலக்கூறுக் கொத்துகள் கொண்ட அணைவுச் சேற்மங்களைக் கொடுக்கிறது.  குரோமியம்(III) குளோரைடு மற்றும் 2,2'-பைபிரிடைனுடன் சேர்ந்து அமிலக்கார காடித்தன்மை எண் 5.1 என்ற அளவில் வினைபுரிந்து [GdCr(bipy)2(OH)2(H2O)6](ClO4)4·2H2O. என்ற வாய்பாடு கொண்ட அணைவுச்சேர்மத்தைக் கொடுக்கிறது. 

## மேற்கோள்கள்

பகுப்பு:கடோலினியம் சேர்மங்கள்
பகுப்பு:பெர்குளோரேட்டுகள்
கடோலினியம்(III) நைட்ரைடு

**கடோலினியம்(III) நைட்ரைடு** (*Gadolinium(III) nitride*)  என்பது GdN என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிமச் சேர்மம் ஆகும். கடோலினியமும் நைட்ரசனும் சேர்ந்து இச்சேர்மம் உருவாகிறது.

## தயாரிப்பு
1600 ° செல்சியசு வெப்பநிலை மற்றும் 1300 வளிமண்டல அழுத்தத்தில் கடோலினியம் உலோகமும் நைட்ரசன் வாயுவிம் நேரடியாக சேர்ந்து வினை புரிவதன் மூலம் கடோலினியம்(III) நைட்ரைடு உருவாகும். 

::2Gd + N2 → 2GdN  

## பண்புகள்
### இயற்பியல் பண்புகள்
கடோலினியம்(III) நைட்ரைடு ஒரு கருப்பு நிறத்தூளாக உருவாகிறது.. F3m3 இடக்குழுவில் சோடியம் குளோரைடு உருவொத்த  கட்டமைப்பை ஏற்றுக் கொண்டுள்ளது. 

## வேதிப் பண்புகள்
கடோலினியம்(III) நைட்ரைடு சேர்மம் ஈரப்பதமான காற்றில் நீராற்பகுப்பு வினைக்கு உட்பட்டு கடோலினியம்(III) ஐதராக்சைடையும்  அம்மோனியாவையும் உருவாக்குகிறது. இது தண்ணீரில் கரையாது ஆனால் அமிலங்களில் கரையும்.

## பயன்கள்
கடோலினியம்(III) நைட்ரைடு குறைக்கடத்தியாகப் பயன்படுத்தப்படுகிறது. ஒரு காந்தப் பொருளாகவும், இரசாயன வினைகளில் ஒரு வினையூக்கியாகவும், கதிர்வீச்சுக் கண்டறிவாளர்களுக்கான நியூட்ரான் மாற்றிகளில் ஓர் அங்கமாகவும் இது பயன்படுத்தப்படுகிறது. 

## மேற்கோள்கள்

பகுப்பு:கடோலினியம் சேர்மங்கள்
பகுப்பு:நைட்ரைடுகள்
பகுப்பு:பாறை உப்பு படிகக் கட்டமைப்பு
கண்ணையன் தட்சிணாமூர்த்தி

**கண்ணையன் தட்சிணாமூர்த்தி** (*Kannaiyan Daksnamurthy*, பிறப்பு:29 மார்ச்சு 1962) என்பவர் சாகித்ய அக்காதமி விருது பெற்ற தமிழ் எழுத்தாளராவார். இவர் மமங் தய் எழுதிய பிளாக் ஹில் நாவலின் மொழியாக்கமான கருங்குன்றம் நூலுக்கு 2023ஆம் ஆண்டு மொழிபெயர்ப்புக்கான சாகித்திய அகாதமி விருது பெற்றார்.

## வாழ்க்கைக் குறிப்பு
இன்றைய நாகப்பட்டினம் மாவட்டத்தில் உள்ள திருமருகல் எனும் ஊரில் 1962 மார்ச்சு 29 அன்று சிங்காரவள்ளி - வீ. கண்ணையன் இணையருக்கு மகனாகப் பிறந்தார் தட்சிணாமூர்த்தி. முதுகலைப் பொருளியல், முதுகலைத் தமிழ் மற்றும் இளங்கலை சட்டவியல் ஆகிய பட்டங்களைப் பெற்றவர். இந்திய செய்திப் பணி இளநிலை அலுவலராகவும், அகில இந்திய வானொலியில் நிலைய இயக்குநராகவும் பணியாற்றி ஓய்வுபெற்றவர். 1995 முதல் மொழிபெயர்ப்புத் துறையில் செயல்பட்டுவருகிறார். மத்திய அரசின் தேசிய புத்தக அறக்கட்டளையில் (நேஷனல் புக் டிரஸ்ட்) மொழிபெயர்ப்பாளராகப் பதினைந்திற்கும் மேற்பட்ட நூல்களை மொழிபெயர்த்துள்ளார். சாகித்திய அகாதமி, தமிழ்நாடு பாடநூல் மற்றும் கல்வியியல் பணிகள் கழகம் ஆகியவற்றுக்கும் பல நூல்களை மொழிபெயர்த்துள்ளார்.

## மொழிபெயர்ப்புகள்
இவர் ஆங்கிலத்தில் இருந்து தமிழுக்கும் தமிழிலிருந்து ஆங்கிலத்திற்கும் பல நூல்களை  மொழிபெயர்த்துள்ளார். அவர் மொழிபெயர்த்துள்ள நூல்களின்  தலைப்புகள் வருமாறு:
# எனது அரசியல் வாழ்க்கை
# மகாத்மா காந்தியின் சிந்தனைகள், 
# புரட்சி 1857
# இந்தியாவின் தேசியப் பண்பாடு, 
# இந்திராகாந்தி , 
# புத்தாக்க வாழ்வியல் கல்வி, 
# அறிவுத்தேடலில் அறிவியல் உணர்வு, 
# உறவுப்பாலம்: இலங்கைச் சிறுகதைகள், 
# சுவாமி விவேகானந்தர்: இளையோரின் எழுச்சி நாயகன், 
# கண்ணியமான பொருளாதார வளர்ச்சி
# மக்களாட்சி
# நமது அரசியலமைப்பு
# மனித குலத்தை அச்சுறுத்தும் பிளாஸ்டிக்
# இமயத்தில் விவேகானந்தர்
# தாவரங்களின் பரிணாம வளர்ச்சி
# எம்மும் பெரிய ஹூமும்
# கருங்குன்றம்
# நன்னெறி காட்டிய நல்லோர்
# யார்? ஆர்வமூட்டும் 50 விடைகளுக்கான வினாக்கள்
# குளோன்சியின் சாகசங்கள்
# இந்தியச் சட்ட முறைமை
# தாய் மண்
# அசாமின் அஞ்சா நெஞ்சன் லாச்சித் பர்பூக்கன்
# நல்லியல்புகளைப் பரப்பிய நற்பணி: மனதின் குரல்@100
# Kundrakkudi Adigal-குன்றக்குடி அடிகள் (தமிழிலிருந்து ஆங்கிலத்திற்கு)
# Ashokamitran-அசோகமித்திரன் (தமிழிலிருந்து ஆங்கிலத்திற்கு)
# விவரணை(Tamil translation of International Booker prize 2024 Shortlisted title 'THE DETAILS' By IA GENBERG (ISBN978-81-978402-5-8)
# தென்திசை ஏகும் நாரைகள் Tamil translation of Sweedish Book, TRANORNA FLYGER SODERUT, by Lisa Ridzen (ISBN: 978-81-978402-0-3)
# குடோபாலியின் வீர வரலாறு-1857இன் பேசப்படாத கதை (ISBN 978-93-6719-827-8)NBT வெளியீடு
#பாரத பாக்ய விதாதா-இந்திய தேசிய கீதத்தின் கதை(ISBN978-93-6719-714-1)
NBTவெளியீடு

## விருதுகள்
* தமிழ் வளர்ச்சித் துறை மொழிபெயர்ப்பாளர் விருது 2022
* நல்லி - திசை எட்டும் மொழியாக்க இலக்கிய விருதுகள் 2022
* சாகித்திய அகாதமி விருது 2023

## மேற்கோள்கள்

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:சாகித்திய அகாதமி விருது பெற்ற தமிழ் எழுத்தாளர்கள்
கே. ஆசிஃப்

**கே. ஆசிப்** ( K. Asif ) (பிறப்பு **கரிமுதீன் ஆசிப்** ; 14 ஜூன் 1922 - 9 *[[முகல்-இ-அசாம்|மார்ச்]]* 1971) ஓர் இந்தியத் திரைப்பட  இயக்குநரும், திரைப்பட தயாரிப்பாளரும் மற்றும் திரைக்கதை ஆசிரியரும் ஆவார்.

## ஆரம்பகால வாழ்க்கை.
கரிமுதீன் ஆசிப் இந்தியாவின் உத்தரப் பிரதேசத்தின் எட்டாவாவில் டாக்டர் பசல் கரீம் மற்றும் பீபி குலாம் பாத்திமா ஆகியோருக்கு பிறந்தார். ஆசிப் மும்பைச் சென்று பாலிவுட்டில் தனக்கானா தொழில் வாழ்க்கையைத் தேடினார். பின்னர். கே. ஆசிப் என்ற பெயரில் ஓர் வெற்றிகரமான திரைப்பட இயக்குனராகவும் தயாரிப்பாளராகவும் ஆனார்.

## தொழில் வாழ்க்கை
இயக்குனரான அறிமுகமான *பூல்* (1945) திரைப்படம் திரையரங்குகலில் நன்றாக ஓடியது. 1944 ஆம் ஆண்டில், முகலாயப் பேரரசர் அக்பரின் வாழ்க்கை மற்றும் காலத்தை அடிப்படையாகக் கொண்டு முகல்-இ-அசாம் என்ற திரைப்படத்தை உருவாக்க ஆசிப் திட்டமிட்டார். இது இம்தியாஸ் அலி தாஜ் எழுதிய உருது நூலான 'அனார்கலி' யை அடிப்படையாகக் கொண்டது. இதில் சந்திரமோகன் ஆண் கதாநாயகனாகவும், நடிகை நர்கிசு கதாநாயகியாகவும் நடித்தனர். இருப்பினும், 1946 ஆம் ஆண்டில், படத்தின் தயாரிப்பு தொடங்குவதற்கு முன்பே, சந்திரமோகன் இறந்தார். அந்த நேரத்தில், ஆசிப் படத்தை தற்காலிகமாக நிறுத்தி வைத்தார். பின்னர், *ஹுல்சுல்* என்ற திரைப்படத்தை தயாரித்து 1951 இல் வெளியிட்டார்.

பின்னர், ஆசிப் முகல்-இ-அசாம் படத்தை மீண்டும் படத் தயாரிப்பைத் தொடங்கினார். இதில் திலீப் குமார் ஆண் கதாபாத்திரத்திலும், மதுபாலா பெண் கதாபாத்திரத்திலும் நடித்திருந்தனர். பன்னிரண்டு ஆண்டுகளுக்குப் பிறகு 1960 இல், முகல்-இ-அசாம் வெளியிடப்பட்டது. இந்தியா முழுவதும் பெரும் வெற்றியைப் பெற்றது.

## சொந்த வாழ்க்கை
கே. ஆசிப் நான்கு முறை திருமணம் செய்து கொண்டார். இவருக்கு ஆறு குழந்தைகள் இருந்தனர். பாடகியும் நடிகையுமான சித்தாரா தேவி ஆசிப்பின் இரண்டாவது மனைவி ஆவார். ஆசிப் மற்றும் சிதாராவின் திருமணம் சில மாதங்களுக்கு மேல் நீடிக்கவில்லை. இவர்கள் விரைவில் விவாகரத்து செய்தனர். பின்னர் முகல்-இ-அசாம் படத்தில் "பஹார் பேகம்" என்ற வேடத்தில் நடித்த நடிகை நிகர் சுல்தானாவை மணந்தார். இவர்களுக்கு *ஹீனா கௌசர்* என்ற ஒரு மகள் பிறந்தார். இவரின் மகள் பல மறக்கமுடியாத படங்களில் சிறிய வேடங்களில் தோன்றினார். மும்பையில் அமைந்த குற்றவாளி அமைப்பின் தலைவரும் இந்தியாவின் மிகவும் தேடப்படும் குற்றவாளியான தாவூத் இப்ராகிமின் நெருங்கிய கூட்டாளியான *இக்பால் மிர்ச்சி* என்பவருக்கு மனைவியானார்.

கடைசியாக நடிகர் திலீப் குமாரின் இளைய சகோதரியான அக்தர் பேகம் என்பவரை ஆசிப் நான்காவதாக திருமணம் செய்து கொண்டார். ஆசிப் இறந்த பதினைந்து ஆண்டுகளுக்குப் பிறகு 1986 இல் வெளியான ஆசிப்பின் கடைசி திரைப்படமான "லவ் அண்ட் காட்" திரைப்படத்தை அக்தர் பேகம் நிறைவு செய்து வெளியிட்டார்.
 
## விருதுகள்

* 1960: சிறந்த படத்திற்கான பிலிம்பேர் விருது-முகல்-இ-அசாம் 
* 1960: சிறந்த இயக்குனருக்கான பிலிம்பேர் விருதுக்கு -முகல்-இ-அசாம் பரிந்துரைக்கப்பட்டது
* 1960: முகல்-இ-அசாம் படத்திற்காக இந்தியில் சிறந்த திரைப்படத்திற்கான குடியரசுத் தலைவரின் வெள்ளி பதக்கம் 

## மேற்கோள்கள்

## நூல் பட்டியல்
* 

## வெளி இணைப்புகள்
*

பகுப்பு:பிலிம்பேர் விருதுகள் வென்றவர்கள்
பகுப்பு:அலிகர் முஸ்லிம் பல்கலைக்கழக முன்னாள் மாணவர்கள்
பகுப்பு:1971 இறப்புகள்
பகுப்பு:1922 பிறப்புகள்
பேரியம் செலீனேட்டு

**பேரியம் செலீனேட்டு** (*Barium selenate*) என்பது  BaSeO4 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிமச் சேர்மம் ஆகும். பேரியம் சல்பேட்டு சேர்மத்தின் வடிவமொத்த கட்டமைப்பைக் கொண்டுள்ள இச்சேர்மம் பேரியம் சல்பேட்டைக் காட்டிலும் 18 மடங்கு அதிகமான கரைதிறனையும் குறைவான நிலைப்புத் தன்மையையும் கொண்டுள்ளது.

## தயாரிப்பு
கரையக்கூடிய பேரியம் உப்பு ஏதாவதொன்றுடன் சோடியம் செலீனேட்டு சேர்மத்தைச் சேர்த்து வினைபுரியச் செய்தால் பேரியம் செலினேட்டைப் பெறலாம்.

::BaCl2 + Na2SeO4 → BaSeO4↓ + 2 NaCl

## பண்புகள்
வெள்ளை நிறத்தில்  திண்மப் பொருளாக உள்ள பேரியம் செலீனேட்டு தண்ணீரில் சிறிதளவு  கரையும். 425 °செல்சியசு வெப்பநிலைக்கு  மேல் சூடாக்கப்படும் போது, இச்சேர்மம் சிதைகிறது. மற்றொரு பேரியம் செலீனேட்டு சேர்மமான பேரியம் இருசெலீனேட்டு என்ற சேர்மமும் (BaSe2O7) அறியப்படுகிறது. இது Pnma இடக்குழுவில் (எண். 62) a = 8.993 Å, b = 5.675 Å, c = 7.349 Å என்ற அணிக்கோவை அளவுருக்களில் செஞ்சாய்சதுர வடிவ பேரைட்டு வகை படிகக் கட்டமைப்பில் படிகமாகிறது. 

## பயன்கள்
கால்நடை தீவனப் பயிர்களை மேய்ச்சலில் செலினியம் மெதுவான வெளியீடு மூலமாகப் பயன்படுத்தப்பட்டது மற்றும் மேய்ச்சல் விலங்குகளுக்கு செலினியம் வழங்குவதையும் இது  உறுதிசெய்கிறது. சுவிட்சர்லாந்து மற்றும் ஐரோப்பிய ஒன்றியத்தில் தீவன கூட்டுசேர்க்கையாக இதை நேரடியாகப் பயன்படுத்துவது தடைசெய்யப்பட்டுள்ளது. ஐதரசன் ஓட்டத்தில் பேரியம் செலீனேட்டைச் சேர்த்து குறைத்தல் வினையின் மூலம் பேரியம் செலீனைடைப் பெறலாம்.:

:: BaSeO4 + 4 H2 → BaSe + 4 H2O
## மேற்கோள்கள்

பகுப்பு:பேரியம் சேர்மங்கள்
பகுப்பு:செலீனேட்டுகள்
நிம்மி அரசகமா

**நிம்மி அரசகமா** ( *Nimmi Harasgama* ) () ஓர் நடிகையும், எழுத்தாளரும் மற்றும் தயாரிப்பாளரும் ஆவார். இங்கிலாந்தின் *ஐடிவி* என்ற தொலைக்காட்சி நிறுவனத்தின் *தி குட் கர்மா ஹாஸ்பிடல்* என்ற தொடரில் செவிலியர் மாரியாக நடித்ததற்காக பிரித்தானிய தேசிய தொலைக்காட்சி விருதுகள் நிகழ்ச்சியில் இவரை சிறந்த நாடக நடிப்பிற்காக பரிந்துரைத்தது.https://www.newswire.lk/2021/05/28/sri-lankan-actress-nimmi-harasgama-nominated-for-british-tv-award/ 1997 இல் *மதர் தெரசா* என்ற ஆங்கிலத் திரைப்படத்தின் மூலம் துணைக் கதாபாத்திரத்தில் நடித்ததன் மூலம் திரையுலகில் அறிமுகமானார். இலங்கைத் திரையுலகில் *ஈரா மதியாமா * (2003) என்ற சிங்களத் திரைப்படத்தில் கதாநாயகியாக முதலில் அறிமுகமானர். இந்தப் படத்திற்காக பல சர்வதேச மற்றும் தேசிய விருது விழாக்களில் சிறந்த நடிப்பு/சிறந்த நடிகை விருதுகளை வென்றார் - 2004 இன் *லாஸ் பால்மாஸின்* சர்வதேசத் திரைப்பட விழா மற்றும் 2006 *சிக்னிஸ் சல்யூடேஷன்* விருது வழங்கும் விழா ஆகியவையும் இதில் அடங்கும்.

## தனிப்பட்ட வாழ்க்கை
நிம்மி அரசகமா இலங்கையின் கொழும்புவில் சிங்களத் தந்தைக்கும் தமிழ் தாய்க்கும் பிறந்தார். இவரது தந்தையின் முதல் திருமணத்திலிருந்து இவருக்கு கலைஞர் நெலுன் அரசகமா மற்றும் பிரித்தி அரசகமா என்ற இரண்டு உடன்பிறப்புகள் உள்ளனர். இவருக்கு ஐந்து வயதாக இருந்தபோது, இவருடைய குடும்பம் இங்கிலாந்துக்கு குடிபெயர்ந்தது. அங்கு இவர் *வெஸ்ட்வுட் ஹவுஸ்* மகளிர் பள்ளி மற்றும் இங்கிலாந்து தேவாலயப் பள்ளி ஆகியவற்றில் கல்வி பயின்றார்.  நிம்மி இலண்டன் பல்கலைக்கழகத்தின் கோல்ட்ஸ்மித்ஸ் கல்லூரியில் பயின்றார். அங்கு இவர் நாடகம் மற்றும் நாடக கலைகளில் இளங்கலை பட்டம் பெற்றார். 2001 ஆம் ஆண்டில் நியூயார்க் திரைப்பட அகாதமியின் திரைப்படப் பட்டறையில் நடிப்பதற்கான உதவித்தொகையைப் பெற்றார்.

## தொழில் வாழ்க்கை
1997 ஆண்டில் *மதர் தெரசா: இன் த நேம் ஆஃப் காட்`ஸ் புவர்* என்ற ஆங்கிலத் திரைப்படத்தில் துணை வேடத்தில் தோன்றினார். பிறகு, 2003 ஆம் ஆண்டில் பிரசன்னா வித்தனகேயின் *ஈரா மதியாமா* என்ற திரைப்படத்தில் முக்கியக் கதாபாத்திரத்தில் நடித்து இலங்கைத் திரையுலகில் கால் பதித்தார். இந்தப் படத்திற்காக எசுப்பானியாவில் நடந்த 2004 சர்வதேச திரைப்பட விழாவில் சிறந்த நடிகை விருது உட்பட பல பாராட்டுக்களைப் பெற்றது. மடியாமாவைத் தொடர்ந்து, அன்னை தெரசாவின் வாழ்க்கையைப் பற்றிய மற்றொரு படத்தில் தோன்றினார். *மதர் தெரசா ஆஃப் கல்கத்தா (2003) * என்ற படம் இலங்கை மற்றும் இத்தாலி போன்ற நாடுகளில் படமாக்கப்பட்டது.

2012 ஆண்டில் இவர் தனது முதல் தமிழ் பேசும் பாத்திரத்தில் தோன்றினார். *எனக்கும் ஒரு* பேர்  சுப சிவகுமாரன் எழுதி இயக்கிய என்ற அந்த குறும்படம், ஜெர்மனியில் நடந்த பெர்லின் சர்வதேச திரைப்பட விழாவில் சிறந்த குறும்படத்திற்கான தங்க கரடி விருதுக்கு பரிந்துரைக்கப்பட்டது.  2011 ஆம் ஆண்டில் தான் உருவாக்கிய ஒரு கதாபாத்திரத்தை அடிப்படையாகக் கொண்ட *புட் எ சாட் வித் ஆன்ட் நெட்டா* என்ற அரட்டை நிகழ்ச்சியில் நடிக்க இலங்கை தொலைக்காட்சி நிலையமான ஈ. டி. வி உடன் கூட்டு சேர்ந்தார்.

2020 ஆம் ஆண்டில் ஷியாம் செல்வதுரை எழுதிய அதே பெயரில் உள்ள புத்தகத்தை அடிப்படையாகக் கொண்டு தீபா மேத்தா  இயக்கத்தில் *ஃபன்னி பாய்* என்ற படத்தில் கதாநாயகியாக நடித்தார்.

## மேற்கோள்கள்

## வெளி இணைப்புகள்
*

பகுப்பு:இலங்கைத் திரைப்பட நடிகைகள்
பகுப்பு:வாழும் மக்கள்
சாந்தி தேவி (ஒடிசா)

**சாந்தி தேவி** (*Shanti Devi*) ஒடிசா மாநிலத்தைச் சேர்ந்த ஓர் இந்திய அரசியல்வாதி ஆவார். இவர் ஒடிசா சட்டமன்ற உறுப்பினராக 1990 முதல் 1995 வரை பணியாற்றினார். தாராகோட் ராணி மற்றும் கஞ்சம் மாவட்ட துணைத் தலைவராகவும் பணியாற்றினார். 1990 சட்டப்பேரவைத் தேர்தலில், இவர் 45,201 வாக்குகளைப் பெற்றார்.

## தனிப்பட்ட வாழ்க்கை
சாந்தி தேவி, ஏப்ரல் 1960-இல் அனந்தா நாராயண் சிங் தியோ மணந்தார்.  கிஷோர் சந்திர சிங் தியோ தாயும், நந்தினி தேவி மாமியாரும் ஆவார். சாந்தி தேவி சூன் 4,2009 அன்று இறந்தார்.  

## மேற்கோள்கள்

பகுப்பு:2009 இறப்புகள்
பகுப்பு:ஒடிசா அரசியல்வாதிகள்
பகுப்பு:ஒடிசா சட்டமன்ற பெண் உறுப்பினர்கள்
கோடிட்ட காகிதம்

[thumb|275x275px| கோடிட்ட காகிதத்துடன்  கூடிய [குறிப்பேடு]]
**கோடிட்ட காகிதம்** (Ruled paper) என்பது கையால் எழுதுவதற்கு வசதியாக கோடுகளுடன் அச்சிடப்பட்ட  காகிதத்தினைக் குறிப்பதாகும். கோடுகள் பெரும்பாலும் நுண்ணிய அகலத்துடனும் வெளிர் நிற வண்ணங்களில் அச்சிடப்படுகின்றன. இவை சில சமயங்களில் ஏமாற்றுக் காகிதம் எனவும் அழைக்கப்படுகிறது. இதில் காணப்படும் ஓரங்கள் தத்தல் நிறுத்தங்களாகச் செயல்படலாம்.  
## வரலாறு.
ஆரம்பகாலங்களில் காகிதத்தில் கைகளால் கோடுகள் வரையப்பட்டன. பின்னர் வார்ப்புருக்களளும் பயன்படுத்தப்பட்டன.   சூன் 15, 1770 இல் பிரித்தானியக் கண்டுபிடிப்பாளர் ஜான் டெட்லோ "இசை மற்றும் பிற நோக்கங்களுக்காக காகிதத்தில் கோடிடும் இயந்திரத்திற்கான" காப்புரிமையினைப் பெற்றார்.

## பிராந்திய தரநிலைகள்
ஆளும் தளவமைப்புகளுக்கு, குறிப்பாக கல்வி அல்லது அரசாங்க எழுத்தர் நோக்கங்களுக்காக பிராந்திய தரநிலைகள் உள்ளன.

### சீனா
தொடக்கக் கல்வி மாணவர்கள் *தியான்சிகே* காகிதத்தைப் பயன்படுத்துகின்றனர் அதில் ஒவ்வொரு எழுத்துக்களையும் தனியாக எழுதுவதற்கான பெட்டிகள் உள்ளது. சில நேரங்களில் ஒவ்வொரு பெட்டியும் எழுத்தின் தொடர்புடைய விகிதாச்சாரத்திற்கும் சீன வேர் எழுத்துக்களின் கூறுகளுக்கும் உதவுவதற்காக செங்குத்தாக, கிடைமட்டமாக, குறுக்காகவோ பிரிக்கப்படுகின்றன.செருமனி

DIN 16552:1977- (கையால் எழுதுவதற்கான கோடுகள்) பள்ளி மாணவர்களால் பயன்படுத்தப்பட வேண்டிய காகித வகைகளைக் குறிப்பிடுகிறது.

### இந்தியா
தரப்படுத்தப்படாத பல வகைகளில் கோடிட்ட காகித குறிப்பேடுகள் இந்தியாவில் உள்ளன.

* **இரட்டை கோடிட்ட காகிதம்** - பொதுவாக 15 மிமீ இடைவெளியில் காணப்படுகின்றன. (தமிழ்நாட்டின் அரசுப் பள்ளிகளில் தமிழ் எழுத்துப் பயிற்சிக்காக வழங்கப்படுகிறது)
* **நான்கு கோடிட்ட காகிதம்** - கையெழுத்துப் பயிற்சிக்கானது
* **ஒற்றைக் கோடிட்ட  காகிதம்** பொதுவாக 8 மிமீ இடைவெளியில் காணப்படும். (தேர்வுத் தாள்)
* **சதுர கணித காகிதம்** 5 மிமீ சதுர வடிவ கட்டம் கொண்டது.

## மேலும் காண்க

* பயிற்சிப் புத்தகம்

## மேற்கோள்கள்


## வெளி இணைப்புகள்

** வரைபட காகித வார்ப்புரு
** Incompetech can generate PDF files of graph and ruled paper with customizable spacing and sizes.
** RuledPaper.net ruled paper online generator.
** writingpaper.py is a Python script that can create French-ruled paper without the vertical lines.

பகுப்பு:காகிதம்
நைனித்தால் படைவீரர் குடியிருப்பு

**நைனித்தால் படைவீரர் குடியிருப்பு** (''Nainital Cantonment')  இந்திய மாநிலமான  உத்தராகண்டம் மாநிலத்தில் உள்ள நைனித்தால் மாவட்டத்தில்  அமைந்துள்ளது.  இது நைனித்தால் மலைவாசத்தலத்திற்கு அருகில் உள்ளது. 1878ஆம் ஆண்டில் நிறுவப்பட்ட நைனித்தால் படைவீரர் குடியிருப்பு  தற்பொழுது நான்காம்  தரநிலை படைவீரர் குடியிருப்பாக உள்ளது.https://www.cbnainital.org.in/2019/06/28/ceomsg/ வாரியத்தின் தற்போதைய தலைமை நிர்வாக அதிகாரியாக வருண் குமார் பதவியில் உள்ளார். 

## புவியியல்
நைனித்தால் படைவீரர் குடியிருப்பு   29°23′N 79°28′E/29.38 °N 79.47 °E என்ற அடையாள ஆள்கூறுகளில் அமைந்துள்ளது.

## மக்கள்தொகை
2001  ஆண்டு  மேற்கொள்ளப்பட்ட இந்திய மக்கள் தொகை கணக்கெடுப்பின்படி, நைனித்தால் படைவீரர் குடியிருப்பு நகரம்  1281 பேர் என்ற மக்கள் தொகையைக் கொண்டிருந்தது. மக்கள் தொகையில் ஆண்கள் 52% ஆகவும், பெண்கள் 48% ஆகவும்  இருந்தனர். நைனித்தால்  படைவீரர் குடியிருப்பின் சராசரி கல்வியறிவு விகிதம் 82% ஆகும், இது தேசிய சராசரியான 59.5%  என்பதை விட அதிகமாக உள்ளது.  இதில் ஆண்களின் கல்வியறிவு 86% ஆகவும், பெண்களின் கல்வியறிவு 78% ஆகவும்  இருந்தது.  நைனித்தால் படைவீரர் குடியிருப்பு மக்கள் தொகையில் 8% பேர் 6 வயதிற்குட்பட்ட குழந்தைகளாவர். 

## மேற்கோள்கள்

## புற இணைப்புகள்
* நைனித்தால்  படைவீரர் குடியிருப்பு வாரியம், வலைத்தளம்

பகுப்பு:உத்தராகண்டம்
பகுப்பு:நைனித்தால் மாவட்டம்
சந்திரம சாந்தா

**சந்திரமா சந்தா** (*Chandrama Santha*-5 மே 1938-25 சூன் 2021) என்பவர் ஓர் இந்திய அரசியல்வாதியும் ஒடிசா சட்டமன்ற மேனாள் உறுப்பினரும் ஆவார். இவர் 1980 முதல் 1990 வரை ஒரிசா சட்டமன்றத்தில் உறுப்பினராக இருந்தார். இந்திய தேசிய காங்கிரசு கட்சியின் உறுப்பினரான இவர் பொட்டங்கி தொகுதியினைப் பிரதிநிதித்துவப்படுத்தினார்.

## வாழ்க்கை வரலாறு
சந்திரமா சந்தா 1938 மே 5 அன்று பிறந்தார்.  இவரின் கணவர் மாலு சந்தா 1950 மற்றும் 1960களில் ஒடிசா சட்டமன்றத்தில் பணியாற்றினார். விவசாயியான சந்தா பகுதி நேர சமூக சேவகராக இருந்தார். இந்திய தேசிய காங்கிரசின் உறுப்பினரான இவர் நிலக்கொடை இயக்கத்தில் தீவிரமாக இருந்தார். பல உள்ளாட்சி மற்றும் கட்சி பதவிகளை வகித்த சந்தா, பொட்டங்கியின் பஞ்சாயத்துச் சமிதி அகில இந்திய மகளிர் காங்கிரசின் கோராபுட் கிளையின் தலைவராகவும், ஒடிசா பிரதேச காங்கிரசு கட்சியின் மகளிர் குழுவின் நிர்வாக உறுப்பினராகவும் பணியாற்றினார்.

1980 தேர்தலில், ஒடிசா சட்டப்பேரவைக்குப் போட்டியிட்ட சந்தா, போட்டங்கி தொகுதியில் போட்டியிட்டார். இவர் ஜனதா கட்சி ஜெயராம் பாங்கியைத் தோற்கடித்தார்.1985 தேர்தலில் மீண்டும் போட்டியிட்டுத் தேர்ந்தெடுக்கப்பட்டார். இம்முறை பாங்கியை 44% வாக்குகள் வித்தியாசத்தில் தோற்கடித்தார். சட்டமன்றத்தில் சாந்தா உள்ளூர் பழங்குடியினரின் வளர்ச்சிக்கு முன்னுரிமை அளித்தார். இவரது முதன்மை குறிக்கோள்களில் "ஆதிவாசி மற்றும் தலித் பெண்களின் மேம்பாடு", வரதட்சணை தடை மற்றும் கல்வியறிவை மேம்படுத்துதல் ஆகியவை அடங்கும்.

தொடர்ந்த தேர்தல் தோல்விக்குப் பிறகு, சந்தா உள்ளூர் அரசியலில் தீவிரமாக இருந்தார். 2002 முதல் 2007 வரை கோராபுட் மாவட்டத்தின் மாவட்ட ஊராட்சி மன்றத் தலைவராகப் பணியாற்றினார்.

## இறப்பு
சந்தா தனது 83 வயதில் 2021 சூன் 25 அன்று நோயால் இறந்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:2021 இறப்புகள்
பகுப்பு:1938 பிறப்புகள்
பகுப்பு:ஒடிசா அரசியல்வாதிகள்
பகுப்பு:ஒடிசா சட்டமன்ற பெண் உறுப்பினர்கள்
சிர்க்கோனியம் புரோப்பியோனேட்டு

**சிர்க்கோனியம் புரோப்பியோனேட்டு** (*Zirconium propionate*) என்பது C12H20O8Zr என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு வேதிச் சேர்மம் ஆகும். சிர்கோனியம்(IV மற்றும் புரோப்பியோனேட்டு ஆகியவற்றைக் கொண்டுள்ள இச்சேர்மம் தவறாக வரையறுக்கப்பட்டுள்ளது. சிர்க்கோனியம் புரோப்பியோனேட்டு தண்ணீரில் கரையாது, ஆனால் ஐசோபுரோப்பனால், எத்தனால், எத்தில் அசிட்டேட்டு முதலான கரைப்பான்களில் கரையும்.  அடைக்கப்பட்ட அல்லது அடைக்கப்படாத நிலையில் இதன் அடர்த்தி முறையே 1.14 கி/செ.மீ3 அல்லது 0.98 கி/செ.மீ3 ஆகும். கரைப்பான் அடிப்படையிலான மைகளில் ஒட்டுதலை ஊக்குவிக்க இது பயன்படுகிறது.

## மேற்கோள்கள்

பகுப்பு:சிர்க்கோனியம்(IV) சேர்மங்கள்
பகுப்பு:புரோப்பியோனேட்டுகள்
குர்கான்வால் கவுர்

**குர்கான்வால் கவுர்** (*Gurkanwal Kaur*) இந்தியாவில் பஞ்சாப் மாநிலத்தைச் சேர்ந்த அரசியல்வாதி ஆவார்.  இவர் 2002 முதல் 2007 வரை ஜலந்தர் பாளையம் சட்டமன்றத் தொகுதி பிரதிநிதித்துவப்படுத்தினார். இந்தியத் தேசிய காங்கிரசு கட்சியினைச் சேர்ந்தவர். ஆனால் 2017ஆம் ஆண்டில் மத்திய நிதியமைச்சர் அருண் ஜெட்லி மற்றும் பஞ்சாப் பாஜக தலைவர் விஜய் சாம்ப்லா முன்னிலையில் பாரதிய ஜனதா கட்சி சேர்ந்தார்.

## குடும்பம்
குர்கான்வால் சகோதரர் தேஜ் பிரகாஷ் சிங் பஞ்சாப் அரசாங்கத்தில் அமைச்சராகவும், இவரின் தந்தை பியாந்த் சிங் 1992 முதல் 1995 வரை பஞ்சாப் முதலமைச்சராகவும் இருந்தார்.

## மேலும் காண்க

* இந்தியாவின் பஞ்சாப் மாநிலத்தின் அரசியல் குடும்பங்கள்

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
இலட்சுமி காந்தா சாவ்லா

**இலட்சுமி காந்தா சாவ்லா** (*Laxmi Kanta Chawla*) என்பவர் இந்திய அரசியல்வாதியும் பஞ்சாப் மாநில சட்டமன்ற மேனாள் உறுப்பினரும் ஆவார். சாவ்லா முதுகலை பட்டாதாரி ஆவார். இவர் இளங்கலைச் சட்டப் பட்டமும் பெற்றுள்ளார். இவர் பஞ்சாப் அரசாங்கத்தின் முன்னாள் அமைச்சராகவும் பணியாற்றியுள்ளார். சாவ்லா, பாரதிய ஜனதா கட்சியின் உறுப்பினராகவும் உள்ளார். இவர் மாநில அமைச்சர் ஆவதற்கு முன்பு கல்லூரி ஒன்றில் விரிவுரையாளராக பணியாற்றினார். இவர் பாரதிய ஜனதா கட்சியின் தேசிய துணைத் தலைவராக உள்ளார். சாவ்லா முதன் முதலாக 1992ஆம் ஆண்டும் பின்னர் 1997ஆம் ஆண்டும் நடைபெற்ற பஞ்சாப் சட்டமன்றத் தேர்தல்களிலில் அமிர்சரசு மத்திய சட்டமன்றத் தொகுதியில் போட்டியிட்டு வெற்றி பெற்றார்ல் சாவ்லா முன்பு சுகாதாரத் துறையையும் பின்னர் 2010இல் சமூக நலத் துறை அமைச்சராகவும் பொறுப்பிலிருந்தார். 2002ஆம் ஆண்டு நடைபெற்ற சட்டமன்றத் தேர்தலில் தோல்வியடைந்த சாவ்லா, 2007 ஆண்டில் இதே, சட்டமன்றத் தொகுதியிலிருந்து மாநில சட்ட சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

* https://archive.today/20130130222245/http://www.outlookindia.com/pti_news.asp?id=455006

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பஞ்சாப் நபர்கள்
பகுப்பு:வாழும் மக்கள்
சவிதா பேகென்

**சவிதா பேகென்** (*Savita Behen*) ஓர் இந்திய அரசியல்வாதி, சமூக சேவகர், கல்வியாளர் மற்றும் இந்திய நாடாளுமன்றத்தின் மேலவையான மாநிலங்களவை முன்னாள் உறுப்பினர் ஆவார்.  அதிகாரமளித்தல் மற்றும் பாலின சமத்துவத்தை ஆதரிப்பதாக அறியப்பட்ட இவர், 1990ஆம் ஆண்டில் சமத்துவ ஜனநாயக குழுமத்தினால் உலகின் 3300 புகழ்பெற்ற வாழும் பெண்களில் ஒருவராகப் பட்டியலிடப்பட்டார். 1971ஆம் ஆண்டில் இந்திய அரசால் நான்காவது மிக உயர்ந்த இந்தியக் குடிமகன் விருதான பத்மசிறீ விருது இவருக்கு வழங்கப்பட்டது.

## வாழ்க்கை வரலாறு
பெகென் 23 சனவரி 1919 அன்று  முந்தைய பிரித்தானிய இந்தியாவின் ஜீலம் மாவட்டத்தில் உள்ள ரோஹ்தாசில் பிறந்தார். தற்போது இந்த இடம் பாக்கித்தானில் உள்ளது.  இவர் லாகூரில் உள்ள அரசு கல்லூரி மற்றும் சிம்லாவில் உள்ள பி. எல். கல்லூரியில் தனது கல்லூரி படிப்பை முடித்தார். இளம் வயதிலேயே இந்தியச் சுதந்திரப் போராட்டத்தில் சேர்ந்த இவர், சமூகப் பணியில் தீவிரமாக ஈடுபட்டார். 1944ஆம் ஆண்டில் மகளிர் சேவிகா தளத்தை நிறுவினார். பின்னர், தில்லியில் தலித் வயது வந்தோர் கல்வி மையம் மற்றும் பெண்களுக்கான தையல் மற்றும் தொழில்துறை மையங்களை நிறுவினார். அரிஜன் மற்றும் தலித் குழந்தைகளுக்காக மூன்று பள்ளிகளையும் நிறுவினார்.

பெகென் அகதிகள் விதவை பாதுகாப்புக் குழுவின் தலைவராகவும், அகதிகள் பெண்களுக்காக இரண்டு தொழில்துறை மற்றும் கல்வி மையங்களை நிறுவுவதில் முக்கியப் பங்கு வகித்தார். இந்திய மகளிர் குழுவில், தில்லி மகளிர் நலச் சங்கம் மற்றும் புது தில்லியின் பெரும் வணிக கூட்டுறவுக் கடைகள் நிறுவனம் ஆகியவற்றின் தலைவராகவும் இருந்தார். இவர், தில்லி நகராட்சி குழுவின் முதல் பெண் துணைத் தலைவராகவும் இருந்தார். இந்த பதவியை இவர் 1956 முதல் 1957 வரை வகித்தார். 1962 முதல் 1966 வரை பஞ்சாப் சட்டமன்றத்தின் முன்னோடியான பஞ்சாப் சட்டமன்றக் குழுவில் பணியாற்றினார். 1972ஆம் ஆண்டு இந்திய நாடாளுமன்றத்தின் மேலவையான மாநிலங்களவை உறுப்பினராகத் தேர்ந்தெடுக்கப்பட்டார். இவர் இப்பதவிக்குத் தில்லியைப் பிரதிநிதித்துவப்படுத்தி 1978ஆம் ஆண்டு வரை இந்த சபையில் பணியாற்றினார். ஓமியோபதி குழுவினை நிறுவுவதற்காக இந்திய நாடாளுமன்றத்தால் அமைக்கப்பட்ட *இந்திய நாடாளுமன்றத்தின் கூட்டுக் குழு*வில் பரிந்துரைக்கப்பட்ட 15 உறுப்பினர்களில் இவரும் ஒருவர்.

பெகென் ஆந்திரப் பிரதேசத்தின் வாரங்கல் பிராந்தியத்திற்கான பிரம்ம குமாரியின் உலக ஆன்மீக பல்கலைக்கழகத்தின் ராஜ்யோகா கல்வி மற்றும் ஆராய்ச்சி அறக்கட்டளையின் வணிக மற்றும் தொழில்துறை பிரிவின் மண்டல ஒருங்கிணைப்பாளராக இருந்தார். 1971ஆம் ஆண்டில் இந்திய அரசால் பத்மசிறீ விருது இவருக்கு வழங்கப்பட்டது. 1990ஆம் ஆண்டில் 3300 புகழ்பெற்ற வாழும் பெண்களில் ஒருவராக இவரைச் சமத்துவ குடியரசு குழு பட்டியலிட்டது.

## இறப்பு
தனது 90வது வயதில் 2009 மார்ச் 10 அன்று இறந்தார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:2009 இறப்புகள்
பகுப்பு:1919 பிறப்புகள்
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:பஞ்சாப் சட்டமன்ற பெண் உறுப்பினர்கள்
மாரீசன்கூடல்

**மாரீசன்கூடல்** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது சண்டிலிப்பாய் பிரதேச செயலாளர் பிரிவில் அமைந்துள்ளது. இது காங்கேசன்துறைக்கு மேற்கே சுமார் 8 கிலோமீட்டர் தூரத்தில் அமைந்துள்ளது.

## பாடசாலைகள்
* யா/இளவாலை மாரீசன்கூடல் சிறீ சுப்பிரமணிய வித்தியாசாலை
* யா/மாரீசன்கூடல் றோமன் கத்தோலிக்கத் தமிழ்க் கலவன் பாடசாலை

## கோவில்கள்
* கலப்பராகிரி முருகமூர்த்தி கோவில்

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
டெய்சி இராணி (தொலைக்காட்சி ஆளுமை)

**டெய்சி இராணி** ( *Daisy Irani*) என்பவர், சிங்கப்பூரில் வசிக்கும் தொலைக்காட்சி நடிகையும், இயக்குநரும், தயாரிப்பாளரும் ஆவார். இவர் இந்தியாவிலிருந்து குடிபெயர்ந்தவர் என்று அறியப்படுகிறார்.

## ஆரம்ப கால வாழ்க்கை
டெய்சி இராணி, குஜராத்தி திரைப்பட நடிகை பத்மராணிக்கும் மேடை இயக்குநர் நம்தார் இராணிக்கும் மகளாக இந்தியாவில் உள்ள மும்பையில் பிறந்தவர்.

## தொழில்

### ஆரம்ப கால வாழ்க்கை
18 குஜராத்தி திரைப்படங்கள், பல தொலைக்காட்சி நிகழ்ச்சிகள் மற்றும் இந்திய தேசியத் திரையரங்கில் நாடக நிகழ்ச்சிகள் ஆகியவற்றில் நடித்துள்ள டெய்சி இராணி, குஜராத்தியில் திரைப்படங்களிலும் நாடகங்களிலும் ஒரு குறிப்பிடத்தக்க பரவலாக அறியப்படுகிறார்.

இவர் சிங்கப்பூருக்குச் சென்ற பிறகு, 1995 இல் ஒளிபரப்பப்பட்ட *அண்டர் ஒன் ரூஃப்* என்று பரவலாக அறியப்பட்ட சிங்கப்பூர் தொலைக்காட்சித் தொடரில் *டெய்சி மேத்யூஸ்* என்ற கதாப்பாத்திரத்தில் நடித்தார்.

மீடியாகார்ப் நிறுவனத்தில், இவர் *மீடியாகார்ப் ஸ்டுடியோ*வின் ஆங்கில பொழுதுபோக்குத் தயாரிப்புப் பிரிவின் நிர்வாகத் தயாரிப்பாளராக இருந்தார். 2007 இல், இவர் *சென்ட்ரல் சேனலின்* நிகழ்ச்சி மற்றும் விளம்பரப் பிரிவின் தலைவரானார்.  2008 ஆம் ஆண்டில், குழந்தைகள் நிகழ்ச்சி மற்றும் கலைப் பிரிவுகள் ஒன்றிணைக்கப்பட்ட பின்னர், *சென்ட்ரல் சேனல்* செயலிழந்தது. *ஒக்டோ* நிறுவனம் இதைக் கையகப்படுத்தியப் பின் *சென்ட்ரல் சேனல்* வசந்தம் என முழு அளவில் மாறியது.

### ஹம் அரங்கம்
2010 இல், இராணி *ஹம் தியேட்டர்* என்ற நாடக நிறுவனத்தை நிறுவினார். 2020 ஆம் ஆண்டில் நான்கு நாடகங்களின் ஒளிபரப்பு உரிமையை ஜீ தொலைக்காட்சிக்கு வழங்கியது.

2019 ஆம் ஆண்டில், இராணி *பீயிங் மிஸஸ் காந்தி* என்ற நாடகத்தைத் தயாரித்தார். மேலும் காந்தியின் 150 வது பிறந்த நாளைக் கொண்டாடும் வகையில் அவரது  மனைவி கஸ்தூரிபாய் காந்தியாக நடித்தார். 2018 ஆம் ஆண்டு தனது பாட்டியைப் பற்றி காந்தியின் பேத்தி இலா காந்தி நினைவு கூர்ந்தார். பின்னர் நாடகத்தின் தயாரிப்புத் தொடங்கப்பட்டது.

2021 ஆம் ஆண்டில், இளைஞர்களுக்கும் வயதான பெற்றோருக்கும் இடையே அதிகரித்து வரும்  இடைவெளியைக் குறைக்கும் *மேக் தட் கால்* என்ற குறும்படத்தில் இராணி நடித்தார்.

2023 ஆம் ஆண்டில், ஹம் தியேட்டரின் நடிகர்களுடன், *வி ஆர் லைக் திஸ் ஒன்லி 3* என்ற நாடகத்தை இராணி அரங்கேற்றினார். இராணி அதை 'திட்டமிடப்படாத முத்தொகுப்பு' என்றும் அழைத்தார். முதல் இரண்டு நாடகங்கள் சிங்கப்பூர் இந்தியர்களுக்கும் வெளிநாடு வாழ் இந்தியர்களுக்கும் இடையிலான பதட்டங்களை மையமாகக் கொண்டிருந்தன. மூன்றாவது நாடகம் இந்தியாவிலிருந்து புதிய சிங்கப்பூர் குடிமக்கள் மற்றும் சீனப் பெரும்பான்மையினருக்கு இடையிலான பதட்டங்களை மையமாகக் கொண்டதாக இருந்தது.

## தனிப்பட்ட வாழ்க்கை
இவர் 1991 இல் மும்பையில் இருந்து சிங்கப்பூர் சென்றார். இவரின் கணவர் சுபின் சுப்பையா அங்கு பணிபுரிந்தார். 2004 இல், தம்பதியினர் சிங்கப்பூர் குடியுரிமையைப் பெற்றனர்..

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:இந்தியத் தொலைக்காட்சித் தயாரிப்பாளர்கள்
சரோஜ் பாண்டே

**சரோஜ் பாண்டே** (*Saroj Pandey*-பிறப்பு சூன் 22,1968) ஓர் இந்திய அரசியல்வாதி மற்றும் இந்திய நாடாளுமன்றத்தின் மேலவையான மாநிலங்களவை உறுப்பினர் ஆவார். இவர் பாரதிய ஜனதா கட்சியின் தேசிய பொதுச் செயலாளராகவும் பணியாற்றினார். மாநிலங்களவை உறுப்பினராகப் பதவி ஏற்கும் முன்னர் துர்க் மக்களவை உறுப்பினராக 15வது இந்திய மக்களவைக்குத் தேர்ந்தெடுக்கப்பட்டார். மேலும் சத்தீசுகர் சட்டமன்ற உறுப்பினராகவும் பணியாற்றி இருந்தார்.

## இளமை
சரோஜ் பாண்டே 22 சூன் 1968-இல் சியாம்ஜி பாண்டே மற்றும் குலாப் தேவி பாண்டே ஆகியோருக்கு மகளாகப் பிறந்தார். இவர் முது அறிவியலில்  (குழந்தைகள் மேம்பாடு) பட்டம் பிலாய் மகளிர் கல்லூரியில் (பண்டிட். இரவிசங்கர் பல்கலைக்கழகம், ராய்ப்பூர்) படித்துப் பெற்றார்.

## அரசியல் வாழ்க்கை
முதன்முதலில் 2000ஆம் ஆண்டில் பாண்டே துர்க் மாநகரத் தந்தையாகத் தேர்ந்தெடுக்கப்பட்டார். 2005ஆம் ஆண்டில் மீண்டும் போட்டியிட்டுத் தேர்ந்தெடுக்கப்பட்டார். 2008ஆம் ஆண்டில் வைசாலி நகரின் சட்டமன்ற உறுப்பினராகத் தேர்ந்தெடுக்கப்பட்ட இவர் 2009ஆம் ஆண்டு இந்திய பொதுத் தேர்தலில் துர்க் தொகுதியில் பாஜக கட்சி சார்பில் போட்டியிட்டு மக்களவை உறுப்பினர் ஆனார். ஏப்ரல் 2013-இல், இவர் பாரதிய ஜனதாக மகிளா மோர்ச்சா (பாரதிய ஜனதா கட்சியின் மகளிர் பிரிவு) தேசியத் தலைவராக நியமிக்கப்பட்டார். 2014 மக்களவைத் தேர்தலில் காங்கிரசின் தாம்ரத்வாஜ் சாகுவிடம் தோல்வியடைந்தார். ஆனால் தோல்வியடைந்த போதிலும் இவர் பாரதிய ஜனதா கட்சி தேசிய பொதுச் செயலாளராக நியமிக்கப்பட்டார். பின்னர் மார்ச் 2018-இல் மாநிலங்களவைக்கு உறுப்பினராகத் தேர்ந்தெடுக்கப்பட்டார்.

கட்சியின் பொதுச் செயலாளராகவும் செய்தித் தொடர்பாளராகவும் பணியாற்றிய பின்னர் இவர் பாஜக மகிளா மோர்ச்சாவின் தேசியத் தலைவராகப் பொறுப்பேற்பதற்கு முன்பு பாஜகவின் தேசியச் செயலாளர் பதவியை வகித்தார்.

## விருதுகளும் அங்கீகாரமும்
ஒரே நேரத்தில் மாநகரத் தந்தை, சட்டமன்ற உறுப்பினர் மற்றும் நாடாளுமன்ற உறுப்பினர் பதவியை வகித்ததற்காக சரோஜ் பாண்டே உலக சாதனையை நிகழ்த்தியுள்ளார். மேலும் இந்த சாதனை கின்னஸ் உலக சாதனைகள் புத்தகத்திற்கும் லிம்கா சாதனை புத்தகத்திற்கும் பரிந்துரைக்கப்பட்டுள்ளது. நகர துர்க். நீண்ட காலம் தொடர்ந்து 10 ஆண்டுகள் இருந்த சாதனையையும் இவர் படைத்துள்ளார். மேலும் சிறந்த மாநகரத் தந்தை விருதையும் பெற்றுள்ளார்.

## மேற்கோள்கள்

## வெளி இணைப்புகள்

* Lok Sabha member biography - Saroj Panday

பகுப்பு:1968 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:15வது மக்களவை உறுப்பினர்கள்
பிரதீமா சந்திரகர்

**பிரதிமா சந்திரகர்** (*Pratima Chandrakar*) என்பவர் இந்திய அரசியல்வாதியும் சத்தீசுகர் சட்டமன்ற மேனாள் உறுப்பினரும் ஆவார். இவர் இந்திய தேசிய காங்கிரசு கட்சியைச் சேர்ந்த அரசியல்வாதி ஆவார். இவர் துர்க் ஊரக சட்டமன்றத் தொகுதியில் போட்டியிட்டு சத்தீசுகர் சட்டமன்ற உறுப்பினராக 2008ஆம் ஆண்டு நடைபெற்ற தேர்தலில் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:சத்தீசுகர் அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
அக்லியாட்டா

**அக்லியாட்டா** (*Agliata* (from , ; ; , ) என்பது சுவைச்சாறு ஆகும். இது பூண்டினைக் கொண்டு தயாரிக்கப்படும், நெடியுள்ள இத்தாலிய உணவாகும். வறுத்த கறி, வேகவைத்த கறி, மீன் வகைகள், காய்கறிகளை உணவாக உட்கொள்ளும்போது, இதில் தொட்டு உண்பர். இந்த பாரம்பரிய உணவானது நசுக்கிய பூண்டுகளுடன், இடலை எண்ணெய், பிரட் கிரம்ப்சு (bread crumbs), புளிங்காடி, உப்பு, மிளகு கலந்து உருவாக்கப்படுகிறது. பண்டைய உரோமை காலத்தில் இருந்தே இது தயாரிக்கும் வழக்கம் இருந்ததாகத் தெரிவிக்கப்படுகிறது. இந்த உணவு போல, பூண்டுக்கு மாற்றக, இலீக்சு கொண்டு தயாரிக்கும் வழக்கம் இத்தாலியில் உள்ளது. அதன் தயாரிப்பும் இது போல தான். ஆனால் அதன் பெயர் 'போராத்தா' (Porrata) என்று அழைக்கப் படுகிறது.

## மேற்கோள்கள்

பகுப்பு:இத்தாலிய உணவுகள்
பகுப்பு:பூண்டு உணவுகள்
மலாக்கா பன்னாட்டு வணிக மையம்

**மலாக்கா பன்னாட்டு வணிக மையம்** மலாய்: *Pusat Perdagangan Antarabangsa Melaka*; ஆங்கிலம்:*Melaka International Trade Centre* (**MITC**); சீனம்:马六甲国际贸易中心) என்பது மலேசியா, மலாக்கா, மத்திய மலாக்கா மாவட்டத்தின் ஆயர் குரோ நகர்ப்பகுதியில் உள்ள பன்னாட்டு வணிக மையம் ஆகும்.

இந்தப் பன்னாட்டு வணிக மையத்தின் செயல்பாடுகளில் கண்காட்சிகள், கச்சேரிகள், இரவு உணவுகள், கருத்தரங்குகள், மாநாடுகள் மற்றும் கூட்டங்கள் ஆகியவை அடங்கும். 

இந்த மையம், முன்னாள் மலாக்கா முதலமைச்சர் முகமது அலி ருஸ்தாம் அவர்களால் சூன் 2003-இல் அதிகாரப்பூர்வமாகத் திறக்கப்பட்டது. 

## பொது
### வசதிகள்
* 13,090 ச.மீ. கண்காட்சி கூடம்
* பிரும்மாண்டமான நடனக்கூடம்
* கலையரங்கம்
* மாநாட்டு அறை
* பிரபலங்களுக்கான அறை
* தொழுகை அறை
* உணவு உண்ணும் அறை
* மையக் கோபுரம்

## குறிப்பிடத்தக்க நிகழ்வுகள்
* 2022 உலக மலாய் தற்காப்புக் கலை போட்டி: 26–31 சூலை 2022
* 2023 ஆசிய கராத்தே போட்டி: 21–23 சூலை 2023

## மேலும் காண்க
* ஆயர் குரோ
* புக்கிட் பாரு
* ஆயர் குரோ ஏரி
* மலாக்கா சுற்றுலா இடங்கள்

## மேற்கோள்கள்

## வெளி இணைப்புகள்
* 
* 

பகுப்பு:ஆயர் குரோ
பகுப்பு:மலாக்காவின் கட்டிடங்களும் கட்டமைப்புகளும்
பகுப்பு:மலாக்காவில் உள்ள சுற்றுலா இடங்கள்
மலாக்கா பறவைகள் பூங்கா

**மலாக்கா பறவைகள் பூங்கா** மலாய்: *Taman Burung Melaka*; ஆங்கிலம்:*Malacca Bird Park*; சீனம்:马六甲飞禽公园) என்பது மலேசியா, மலாக்கா, மத்திய மலாக்கா மாவட்டத்தின் ஆயர் குரோ வனப்பகுதியில் உள்ள பறவைகள் பூங்கா ஆகும். இந்தப் பறவைகள் பூங்கா 23 மார்ச் 2013-இல் பொதுமக்களின் பார்வைக்கு திறக்கப்பட்டது. 

ஆசியாவிலேயே மிகப்பெரிய பறவைகள் பூங்கா என இந்தப் பூங்கா பெயர் பெற்று உள்ளது. உலகின் பல்வேறு நாடுகளில் உள்ள பறவைகள் துறை ஆய்வாளர்கள், இந்த மலாக்கா பறவைகள் பூங்காவிற்கு வருகை புரிந்து பறவைகள் பற்றிய ஆய்வுகளைச் செய்து வருகின்றனர்.

## பொது
2018-ஆம் ஆண்டு வரை இந்தப் பூங்கா, ஒரு தனியார் நிறுவனத்தின் செயல்பாட்டின் கீழ் இயங்கி வந்தது. 2019-ஆம் ஆண்டில், மலாக்கா மாநில அரசு தலையிட்டு, இந்தப் பூங்காவை மலாக்கா உயிரியல் பூங்கா என்று பெயர் மாற்றம் செய்தது. அதன் பின்னர் மலாக்கா பறவைகள் பூங்கா எனும் பெயரை நிலைப்படுத்தியது.

இந்தப் பறவைகளின் பூங்காவின் வெளிப்புறம் ஒரு தாழ்வான பச்சை வண்ண அரங்கத்தைச் சார்ந்து இருக்கிறது. அது ஒரு பசுமையான தோற்றத்தையும்; மற்றும் கிளி அமர்ந்த மாதிரியாகவும் உள்ளது. இதுவே அந்தப் பூங்காவின் ஒரு தனிப்பட்ட வரவேற்பு அடையாளம் ஆகும்.

இந்தப் பூங்காவில் 400-க்கும் மேற்பட்ட இனங்களைச் சேர்ந்த 6,000-க்கும் மேற்பட்ட பறவைகள் உள்ளன. 

## மேலும் காண்க
* டுரியான் துங்கல்
* கோலாலம்பூர் பறவை பூங்கா
* மலாக்கா சுற்றுலா இடங்கள்
* மலாக்கா விலங்கியல் பூங்கா
* மலாக்கா லேடாங் மலை தேசியப் பூங்கா

## மேற்கோள்கள்

## வெளி இணைப்புகள்
* 
* 

பகுப்பு:ஆயர் குரோ
பகுப்பு:மலாக்காவின் கட்டிடங்களும் கட்டமைப்புகளும்
பகுப்பு:மலாக்காவில் உள்ள சுற்றுலா இடங்கள்
பகுப்பு:வனவிலங்குகள் காப்பகங்கள்
எர்பர்ட் அகர்

**எர்பர்ட் செபாஸ்டியன் அகர்** (Herbert Sebastian Agar) (29 செப்டம்பர் 1897-24 நவம்பர் 1980) என்பவர் ஒரு அமெரிக்க பத்திரிகையாளரும் வரலாற்றாசிரியரும் மற்றும் லூயிஸ்வில் கூரியர்- பருவ இதழின் ஆசிரியரும் ஆவார்.

## தொடக்க கால வாழ்க்கை.
செபாஸ்டியன் அகர் செப்டம்பர் 29,1897 அன்று நியூயார்க் நியூ ரோச்சலில் ஜான் ஜி. அகர் மற்றும் ஆக்னஸ் லூயிஸ் மெக்டொனோ ஆகியோருக்குப் பிறந்தார். 1919- ஆம் ஆண்டில் கொலம்பியா பல்கலைக்கழகத்தில் பட்டம் பெற்றார், 1922-ஆம் ஆண்டில் பிரின்ஸ்டன் பல்கலைக்கழகத்தில் முதுகலைப் பட்டமும், 1924-ஆம் ஆண்டில் முனைவர் பட்டமும் பெற்றார்.

## தொழில் வாழ்க்கை
அமெரிக்க ஜனாதிபதி பதவியை விமர்சனக் கண்ணோட்டத்துடன் பார்த்த 1933 ஆம் ஆண்டு வெளியான *தி பீப்பிள்ஸ் சாய்ஸ்* என்ற புத்தகத்திற்காக 1934 ஆம் ஆண்டில் அகர் வரலாற்றுக்கான புலிட்சர் பரிசை வென்றார். அகர் தெற்கு அக்ராரியர்களுடன் தொடர்புடையவர் ஆவார். இவர் ஆலன் டேட்டுடன் இணைந்து, *ஹூ ஓன்ஸ் அமெரிக்கா?* என்ற புத்தகத்தைத் தொகுத்தார். (1936). விநியோகவாத சமூகப் பொருளாதார அமைப்பின் அமெரிக்கமயமாக்கப்பட்ட பதிப்பின் வலுவான ஆதரவாளராகவும் இருந்தார்.

அகரின் 1950 ஆம் ஆண்டு புத்தகமான *தி பிரைஸ் ஆஃப் யூனியன்* ஜான் எஃப் கென்னடிக்கு பிடித்த புத்தகங்களில் ஒன்றாகும்,  மேலும், அவர் அதன் நகலை தனது மேசையில் வைத்திருந்தார். ஜான் குவின்சி ஆடம்ஸின் தைரியமான செயலைப் பற்றிய தி பிரைஸ் ஆஃப் யூனியனில் இருந்து ஒரு பத்தியில் செனட்டரின் தைரியத்தைப் பற்றி ஒரு கட்டுரையை எழுதுவதற்கான யோசனையை கென்னடிக்கு வழங்கினார். அவர் தனது உரை எழுத்தாளர் டெட் சோரென்சனிடம் பத்தியைக் காட்டினார், மேலும், இதே போன்று சில எடுத்துக்காட்டுகளைக் கண்டுபிடிக்க முடியுமா என்று கேட்டார்.

## தனிப்பட்ட வாழ்க்கை மற்றும் மரணம்
சூன் 8,1945 அன்று, அகர் கட்டிடக் கலைஞர் சர் எட்வின் லுடியன்ஸின் மகளும், முன்னாள் பிரித்தானிய போக்குவரத்து அமைச்சரான யுவான் வாலஸின் விதவையுமான பார்பரா வாலஸை மணந்தார்.

அவர் நவம்பர் 24,1980 அன்று இங்கிலாந்தின் சசெக்சில் இறந்தார். அங்கு அவர் இரண்டாம் உலகப் போரிலிருந்து வசித்து வந்தார்.

## மேற்கோள்கள்

பகுப்பு:பிரின்ஸ்டன் பல்கலைக்கழக முன்னாள் மாணவர்கள்
பகுப்பு:கொலம்பியா பல்கலைக்கழக முன்னாள் மாணவர்கள்
பகுப்பு:1980 இறப்புகள்
பகுப்பு:1897 பிறப்புகள்
பெருக்கல் குறி

**பெருக்கல் குறி**() (*Multiplication sign*) , பெருக்கல் குறி அல்லது பரிமாணக் குறி அல்லது மடங்கு குறி என்றும் அறியப்படுகிறது.  இது இரு எண்களின் பெருக்கல் செயல்பாட்டைக் குறிக்கப் பயன்படும் ஒரு கணிதக் குறியீடாகும். சிற்றெழுத்து X() போலவே இருக்கும் போது, ​​வடிவம் சரியாக நான்கு மடங்கு சுழலும் சமச்சீர் வரிசை உடையதாகும்.

இக் குறியீடானது தாவரவியலிலும், தாவரவியல் கலப்பினப் பெயர்களிலும் பயன்படுத்தப்படுகிறது.

## வரலாறு
பெருக்கலைக்குறிக்க   குறியீடானது ஆரம்பகால பயன்பாடாக இருந்த்து. ஜான் நேப்பியரின்  1618 பதிப்பின் படி பெயர் தெரியாதவரின் கண்டுபிடிப்பாக இக் குறியீடு தோன்றுகிறது.". இக் குறியீட்டை வில்லியம் ஆக்ட்ரெட்டிற்குக் தனது 1631 ஆம் ஆண்டு இயற்கணித உரையில்     இதே குறியீட்டை முதன் முதலில் பயன்படுத்தினார்:

"இனங்களின் பெருக்கல் என்பது முன்மொழியப்பட்ட அளவுகள் இரண்டையும் 'இன்' அல்லது × என்ற குறியீட்டுடன் இணைக்கிறது, அல்லது சாதாரணமாக ஒரு எழுத்துடன் அளவுகள் குறியீடு இல்லாமல் குறிக்கப்பதாகும் .

## பயன்கள்
கணிதத்தில், பெருக்கல் குறியீடானது × என்பது  பல பயன்பாடுகளைக் கொண்டுள்ளது.
* இரண்டு எண்களின் பெருக்கல், இங்கு அது "மடங்குகள்" அல்லது "பெருக்கல்" என வாசிக்கப்படுகிறது"
* இரண்டு குறுக்குப் பெருக்கலானது திசையன் வெளிகள் ஆகும்.  இது பொதுவாக "குறுக்கு" என்று படிக்கப்படுகிறது.
*இரண்டு கணங்களின் கார்ட்டீசியன் பெருக்கற்பலனும் பொதுவாக "குறுக்கு" என வாசிக்கப்படுகிறது.
* ஒரு பொருளின் வடிவியல் பரிமாணமமானது ஒரு அறை 10 அடி × 12 அடி பரப்பளவில் இருப்பதைக் குறிப்பிடுவது ஆகும். இங்கு அது பொதுவாக "ஆல்" (எ.கா., "10 அடிக்கு 12 அடி") எனப் படிக்கப்படுகிறது.
* பிக்சல்களில் திரை தெளிவுத்திறன், அதாவது 1920 பிக்சல்கள் × 1080 பிக்சல்கள் "ஆல்" என்று படிக்கவும்.
ஒரு அணிகளின் பரிமாணங்கள், இது பொதுவாக "ஆல்" என்று படிக்கப்படுகிறது.

## மேற்கோள்கள்

## வெளி இணைப்புகள்
*
*
*

பகுப்பு:கணிதக் குறியீடுகள்
பகுப்பு:குறி (கணிதம்)
பகுப்பு:பெருக்கல்
பலூசிஸ்தான் பல்கலைக்கழகம்

**பலூசிஸ்தான் பல்கலைக்கழகம் (***The University of Balochistan* சுருக்கமாக **''UB''),** பாக்கித்தானின் பலூசிஸ்தானில் குவெட்டா நகர மையப் பகுதியில் அமைந்துள்ள ஒரு பொதுப் பல்கலைக்கழகம் ஆகும். இது 1970 இல் பலூசிஸ்தானில் நிறுவப்பட்ட மிகப் பழமையான உயர் கல்வி நிறுவனமாகும்.

## வரலாறு
பலூசிஸ்தான் ஆளுநர் ரியாசு உசேன் பிறப்பித்த கட்டளை மூலம் 1970 அக்டோபரில் இந்த பல்கலைக்கழகம் நிறுவப்பட்டது. சூன் 1996 இல், பலூசிஸ்தான் மாகாண சட்டமன்றத்தில் 1996 பலுசிஸ்தானிய பல்கலைக்கழக சட்டம் நிறைவேற்றியது. இவ்வாறு இப்பல்கலைக்கழகம் மாகாணத்தின் ஒரே பொதுப் பல்கலைக்கழகமாக மாறியது, கலை, அறிவியல், வர்த்தகம், மனிதநேயம் ஆகியவற்றில் உயர் கல்வியை வழங்கியது.

இது இயற்பியல், வேதியியல் மற்றும் புவியியல் ஆகிய மூன்று துறைகளுடன் தொடங்கியது. காலப்போக்கில் அறிவியல் மேலாண்மை, உயிர் வேதியியல், கல்வி மற்றும் ஆராய்ச்சி நிறுவனம், மொழிகள், இலக்கியம் ஆகியவற்றுக்கு புதிய துறைகள் நிறுவப்பட்டன. கனிமவியல் சிறப்பு மையம், பாக்கித்தான் ஆய்வு மையம், பகுதி ஆய்வு மையம், பலூசிஸ்தான் ஆய்வு மையம், உயர்கல்வி ஆராய்ச்சிக்கான தடுப்பூசியல் மற்றும் உயிரி தொழில்நுட்ப மேம்பட்ட ஆய்வுகளுக்கான மையம் என ஐந்து சிறப்பு மையங்களுள்ளது,

ஒரு சட்டக் கல்லூரி நான்கு துணை வளாகங்களில் மஸ்துங், கரான், பிசின், கில்லா சைபுல்லா என பல இணைக்கப்பட்ட கல்லூரிகள் நிறுவப்பட்டுள்ளது. 

## பல்கலைக்கழகத்தின் அதிகாரங்கள்
பல்கலைக்கழகத்தின் அதிகாரங்கள் பின்வருமாறு:

# பல்கலைக்கழகப் பேரவை
# செயலவை
# கல்விக் குழு
# பாடப்புலங்கள் வாரியம்
# கல்வி வாரியம்
# தேர்வு வாரியம்
# மேம்பட்ட கல்வி மற்றும் ஆராய்ச்சி வாரியம்
# நிதி மற்றும் திட்டமிடல் குழு
# இணைப்புக் குழு
# ஒழுக்கக் குழு

## பாடப்புலங்கள் மற்றும் துறைகள்
பாடப்புலங்கள் மற்றும் துறைகள்/திட்டங்களின் பட்டியல்:

**1. மேலாண்மை அறிவியல், வணிகம் மற்றும் தகவல் அறிவியல் பாடப்புலங்கள்**

* வர்த்தகம்
* மேலாண்மை அறிவியல்
* பொருளாதாரம்
* கணினி அறிவியல் மற்றும் தகவல் தொழில்நுட்பத் துறை
* நூலகம் மற்றும் தகவல் அறிவியல்

**2. சமூக அறிவியல் பாடப்புலங்கள்**

* அரசியல் அறிவியல்
* சமூகவியல்
* சமூக பணி
* அனைத்துலக தொடர்புகள்
* சட்டம்
* பாக்கித்தான் ஆய்வு மையம்
* பலூசிஸ்தான் ஆய்வு மையம்
* பேரிடர் மேலாண்மை மற்றும் மேம்பாட்டு கல்வி

**3. கல்வி மற்றும் மனிதநேய பாடப்புலங்கள்**

* ஊடகவியல்
* பாலின ஆய்வுகள்
* வரலாறு
* தத்துவம்
* உளவியல்
* நுண்கலைகள்
* இசுலாமிய கல்வி
* பகுதி ஆய்வு மையம்
* கல்வி மற்றும் ஆராய்ச்சி நிறுவனம்

**4. இலக்கியம் மற்றும் மொழிகள் பாடப்புலங்கள்**

* பலூச்சி
* பிராகுயி
* ஆங்கில மொழி
* ஆங்கில இலக்கியம்
* பசுதூ
* பாரசீகம்
* உருது இலக்கியம்

**5. அடிப்படை அறிவியல் பாடப்புலங்கள்**

* இயற்பியல்
* வேதியியல்
* கணிதம்
* புள்ளியியல்
**6. பூமி மற்றும் சுற்றுச்சூழல் அறிவியல் பாடப்புலங்கள்**

* புவியியல்
* நிலவியல்
* சுற்றுச்சூழல் அறிவியல்
* கனிமவியலில் சிறந்து விளங்கும் மையம்
* புதுப்பிக்கத்தக்க ஆற்றல

**7.** **வாழ்க்கை அறிவியல் பாடப்புலங்கள்**

* உடற்பயிற்சி சிகிச்சை
* உயிர் வேதியியல்
* தாவரவியல்
* விலங்கியல்
* மருந்தகம்
* நுண்ணுயிரியல்
* தடுப்பூசி மற்றும் உயிரி தொழில்நுட்பத்தில் மேம்பட்ட ஆய்வுகளுக்கான மையம்

## இணைந்த கல்லூரிகள்
இப்பல்கலைக்கழகத்தில் ஒரு சட்டக் கல்லூரி மற்றும் பலூசிஸ்தான் உழவியல் கல்லூரி உட்பட 88 இணைந்த கல்லூரிகள் உள்ளன.

## மேற்கோள்கள்

பகுப்பு:பல்கலைக்கழகங்களும் கல்லூரிகளும்
பகுப்பு:பலூசிஸ்தான் (பாகிஸ்தான்)
செசுட்ரம் நோக்டர்னம்

**செசுட்ரம் நோக்டர்னம்** (தாவரவியல் பெயர்: *Cestrum nocturnum*, ஆங்கிலம்: *lady of the night*, *night-blooming jasmine*, *night-blooming jessamine*, *night-scented jessamine*, *night-scented cestrum* அல்லது *poisonberry*) என்பது உருளைக் கிழங்கு குடும்பத் தாவரயினமாகும். இதன் பிறப்பிடம் மேற்கு இந்திய தீவுகள் ஆகும். இருப்பினும் தெற்கு ஆசியாவில் அறிமுகப்படுத்தப்பட்டு இயற்கை வாழிடமாக தகவமைத்துக் கொண்டது. தோட்டத்தாவரமாக இது வளர்க்கப்படுகிறது. மல்லிகையைப் போன்று இது இருப்பினும், இது தாவரவியல் ஆய்வுகளின் படி மல்லிப் பேரினத்தின் கீழ் வகைப்படுத்தப்படவில்லை. இதிலுள்ள நஞ்சு  நோய் நுண்கிருமிகள் ஆய்வில் பயனாகிறது.

## மேற்கோள்கள்

பகுப்பு:பூக்கும் தாவரங்கள்
பகுப்பு:தீவாய்ப்பு கவலை குறைந்த தாவரங்கள்
பகுப்பு:தமிழ்நாட்டின் தாவரங்கள்
பைசாலிசு

**பைசாலிசு** (தாவரவியல் பெயர்: *Physalis*) என்பது உருளைக் கிழங்கு குடும்பம் என்ற பூக்கும் தாவரக் குடும்பத்தின் 102 பேரினங்களில் ஒன்றாகும். இப்பேரினத்தினைக் கண்டறிந்த கரோலஸ் லின்னேயஸ் என்பவரை,  தாவரவியல் பன்னாட்டு பெயர் சுருக்கத்தால் **L.** என குறிப்பிடுவது முறைமையாகும். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரயினம் குறித்து வெளியிட்ட முதல் ஆவணக் குறிப்பு, 1753 ஆம் ஆண்டு எனத் தெரிவிக்கிறது.  இப்பேரினத்தின் இயற்கை வாழ்விடப் பரவலிடம் என்பது,  அமெரிக்காக்கள் ஆகும்.

## இனங்கள்
கியூ தாவரவியல் ஆய்வகம், இப்பேரினத்தின் இனங்களாக, 94 இனங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.

# Physalis acutifolia 
# Physalis aggregata 
# Physalis ampla 
# Physalis angulata 
# Physalis angustifolia 
# Physalis angustior 
# Physalis angustiphysa 
# Physalis arborescens 
# Physalis arenicola 
# Physalis campanula 
# Physalis campechiana 
# Physalis carnosa 
# Physalis caudella 
# Physalis chenopodiifolia 
# Physalis cinerascens 
# Physalis cinerea 
# Physalis cordata 
# Physalis coztomatl 
# Physalis crassifolia 
# Physalis eggersii 
# Physalis 
# Physalis fendleri 
# Physalis filipendula 
# Physalis flava 
# Physalis glabra 
# Physalis glutinosa 
# Physalis gracilis 
# Physalis greenmanii 
# Physalis grisea 
# Physalis halicacabum 
# Physalis hastatula 
# Physalis hederifolia 
# Physalis heterophylla 
# Physalis hintonii 
# Physalis hirsuta 
# Physalis hunzikeriana 
# Physalis ignota 
# Physalis ingrata 
# Physalis ixocarpa 
# Physalis jaliscensis 
# Physalis lagascae 
# Physalis lanceolata 
# Physalis lassa 
# Physalis latecorollata 
# Physalis leptophylla 
# Physalis lignescens 
# Physalis longicaulis 
# Physalis longifolia 
# Physalis longiloba 
# Physalis longipedicellata 
# Physalis macrosperma 
# Physalis mcvaughii 
# Physalis melanocystis 
# Physalis michoacanensis 
# Physalis microcarpa 
# Physalis mimulus 
# Physalis minimaculata 
# Physalis minuta 
# Physalis missouriensis 
# Physalis mollis 
# Physalis muelleri 
# Physalis neomexicana 
# Physalis nicandroides 
# Physalis orizabae 
# Physalis parvianthera 
# Physalis patula 
# Physalis pennellii 
# Physalis peruviana 
# Physalis philadelphica 
# Physalis philippensis 

## இதையும்  காணவும்
*மூலிகைப் பட்டியல் (தமிழ்நாடு)

## மேற்கோள்கள்

## வெளியிணைப்புகள்

பகுப்பு:தாவரவியல் பெயருடையக் கட்டுரைகள்
பகுப்பு:பூக்கும் தாவரப் பேரினங்கள்
தீப்சிகா நக்பால்

****தீப்சிகா** நக்பால்** (*Deepshikha Nagpal*) தீப்சிகா என்று அழைக்கப்படுபவர், ஓர் இந்திய நடிகையும்  திரைப்பட இயக்குநரும் ஆவார். இவர் முக்கியமாக இந்தித் திரைப்படங்கள் மற்றும் இந்தி தொலைக்காட்சி நிகழ்ச்சி தயாரிப்புகளில் ஈடுபட்டுள்ளார். *கோய்லா*, *பாத்ஷா*, *தில்லாகி* மற்றும் *பார்ட்னர்* உள்ளிட்ட பல வெற்றிகரமான இந்தி படங்களில் நடித்துள்ளார். 2014ஆம் ஆண்டில் கலர்ஸ் தொலைக்காட்சியின் மெய்மைக்காட்சி  நிகழ்ச்சியான *[[பிக் பாஸ்]] சீசன் 8*இல் போட்டியாளராகப் பங்கேற்றார்.

*கொய்லா* திரைப்படம் வெளியான பிறகுதான் இந்தி திரையுலகில் பாராட்டைப் பெற்றார். இவர் பாலிவுட் திரைப்படமான *தூம் தாதக்கா*வில் சதீசு கௌசிகுடன் பணியாற்றியுள்ளார். இவர் பல தொலைக்காட்சி நிகழ்ச்சிகளிலும் நடித்துள்ளார். இயக்குநராக இவரது முதல் படம், *யே டூரியன்* ஆகும். இது ஆகத்து 2011-இல் வெளியிடப்பட்டது. 2014-இல் இவர் ஒரு போட்டியாளராக *பிக் பாஸ் 8*-இல் கலந்துகொண்டார்.

## தனிப்பட்ட வாழ்க்கை
தீப்சிகா ஜீத் உபேந்திராவினை திருமணம் செய்துகொண்டார். இந்த இணையருக்கு இரண்டு குழந்தைகள் உள்ளனர். திருமணம் முடிந்த பத்து ஆண்டுகளுக்குப் பிறகு இவர்கள் விவாகரத்து பெற்றுக்கொண்டனர். தொலைக்காட்சி நடிகை ஆர்த்தி நக்பால் இவரின் மூத்த சகோதரி ஆவார். ஆர்த்தி சனவரி 2012-இல், இந்தூரைச் சார்ந்த கொண்ட கேசவ் அரோராவினை இவர் திருமணம் செய்து கொண்டார். இவர் *யே டூரியன்* பட அறிமுக இயக்குநராக உடன் நடித்த நடிகரும் ஆவார்*.*

தீப்சிகா கலர்ஸ் மெய்ம்மைக் காட்சி *பிக் பாஸ்*, 8-இல் பங்கேற்றார்.  21ஆவது நாளில் போட்டியிலிருந்து வெளியேற்றப்பட்டார்.

## மேற்கோள்கள்

## வெளி இணைப்புகள்

* 

பகுப்பு:இந்தியப் பெண் திரைக்கதை எழுத்தாளர்கள்
பகுப்பு:இந்தியப் பெண் திரைப்படத் தயாரிப்பாளர்கள்
பகுப்பு:இந்தித் தொலைக்காட்சி நடிகைகள்
பகுப்பு:இந்தித் திரைப்பட நடிகைகள்
பகுப்பு:இந்தியப் பெண் திரைப்பட இயக்குநர்கள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்